საქართველოს მთავრობის 
განკარგულება №118
2012 წლის 24 იანვარი
ქ. თბილისი
მესტიაში ტურიზმის განვითარების მიზნით ზოგიერთი ღონისძიების განხორციელების თაობაზე
1. თეთნულდის სათხილამურო კურორტისა და შპს „MESTIA RESORTS“‑ის ფუნქციონირებისათვის საჭირო ხარჯების დაფინანსების მიზნით, საქართველოს ფინანსთა სამინისტრომ „საქართველოს 2012 წლის სახელმწიფო ბიუჯეტის შესახებ“ საქართველოს კანონით გათვალისწინებული საქართველოს მთავრობის სარეზერვო ფონდიდან შპს „MESTIA RESORTS“‑ს გადაურიცხოს 400 000 (ოთხასი ათასი) ლარი. 
2. მესტიის მუნიციპალიტეტმა ამ განკარგულების პირველი პუნქტით გამოყოფილი 400 000 (ოთხასი ათასი) ლარით გაზარდოს შპს „MESTIA RESORTS“‑ის კაპიტალი.
3. საქართველოს ფინანსთა სამინისტრომ შპს „MESTIA RESORTS“‑ისათვის გადარიცხული თანხა ასახოს, როგორც მესტიის მუნიციპალიტეტისათვის გადარიცხული ტრანსფერი.
პრემიერ‑მინისტრი                            ნ. გილაური


